ÚRAD VLÁDY SLOVENSKEJ REPUBLIKY
               sekcia vládnej legislatívy

							     Na rokovanie vlády SR
							     Dňa 18. augusta 2004
							     K materiálu č. 17271/2004
							     K bodu č. 48

S T A N O V I S K O

k  návrhu  zákona  o orgánoch štátnej správy vo veciach daní a o zmene a doplnení niektorých ďalších zákonov  ______________________________________________________________

I.

Návrh zákona o orgánoch štátnej správy vo veciach daní a o zmene a doplnení niektorých ďalších zákonov predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš.		
Návrh zákona sa predkladá na základe Plánu legislatívnych úloh vlády	 SR   na rok 2004.  
	  II.
			
          Účelom predloženého návrhu je úprava postavenia, organizácie a pôsobnosti orgánov vo veciach daní. Orgánmi štátnej správy vo veciach daní podľa návrhu zákona sú Ministerstvo financií Slovenskej republiky, Daňové riaditeľstvo Slovenskej republiky a daňové úrady.  Súčasne sa navrhuje zrušiť Úrad daňového preverovania. Navrhujú sa zmeny v štruktúre Daňového úradu pre vybrané daňové subjekty. Pôsobnosť daňového riaditeľstva sa rozšíri predovšetkým o úlohy, ktoré súvisia so vstupom Slovenskej republiky do Európskej únie.  
        V dôsledku rozsiahlych zmien v oblasti organizácie daňových orgánov sa navrhuje zrušiť článok 1 doterajšieho zákona o daňových orgánoch. 
     
                                                   III.
	                        
Legislatívna rada vlády Slovenskej republiky prerokovala tento návrh zákona 17. augusta 2004 a uplatnila k nemu pripomienky, ktoré sú uvedené v časti IV tohto stanoviska.
Sekcia vládnej legislatívy Úradu vlády Slovenskej republiky konštatuje, že návrh zákona o orgánoch štátnej správy vo veciach daní a o zmene a doplnení niektorých ďalších zákonov je na rokovanie vlády predložený v pôvodnom znení.                            
                          
                                                    IV.  
    
Sekcia vládnej legislatívy Úradu vlády Slovenskej republiky odporúča vláde návrh  zákona  o orgánoch štátnej správy vo veciach daní a o zmene a doplnení niektorých ďalších zákonov schváliť s týmito pripomienkami:

K názvu
Z názvu zákona je potrebné vypustiť slovo „ďalších“.

K § 1
V odseku 1 písm. e) je potrebné vypustiť.
Odsek 2 je potrebné upraviť takto: 
(2) Tento zákon sa nevzťahuje na postavenie, organizáciu a pôsobnosť orgánov štátnej správy vo veciach daní vyberaných colnými orgánmi podľa osobitných predpisov6)“.
V poznámke pod čiarou k odkazu č. 6) je potrebné uviesť zákony, podľa ktorých správu daní vykonávajú colné  orgány. 

K § 3
V písm. f) je za slovo „riaditeľstvo“ je potrebné vložiť slová „ a obce“.

K § 4 až 6
Z dôvodu lepšej prehľadnosti zákona je potrebné samostatne upraviť postavenie daňového riaditeľstva a daňových úradov, ako aj pôsobnosť daňového riaditeľstva a daňových úradov.

K § 4
V  odseku 1 druhú vetu je potrebné uviesť ako samostatný odsek.
V odseku 2 na konci je potrebné doplniť slová „na základe výsledkov výberového konania“.
Odsek 3 je potrebné upraviť takto:
„(3) Minister na návrh generálneho riaditeľa môže na zabezpečenie výkonu niektorých činností daňových úradov vytvoriť v rámci obvodu ich pôsobnosti pracoviská daňových úradov, určiť rozsah  ich činnosti a územný obvod pôsobnosti“.
V odseku 5 je potrebné vypustiť prvú vetu.
V odseku 7 na konci je potrebné doplniť slová „na základe výsledkov výberového konania“.

K § 5
V odseku 2 písm. a) je potrebné slovo „zodpovedá“ nahradiť slovom „zabezpečuje“.
V písm. h) je „čiarku“ potrebné nahradiť „bodkočiarkou“ a následný text upraviť takto „ odplata za postúpenie pohľadávky je príjmom štátneho rozpočtu“.
Písmeno r) odporúčame z dôvodu lepšej zrozumiteľnosti preformulovať tak, aby text za druhou  bodkočiarkou bol v samostatnom odseku.
V poznámke pod čiarou k odkazu č. 16 je potrebné vypustiť zákon o hazardných hrách.  Podľa navrhovaného znenia zákona o hazardných hrách bude dohľad nad činnosťou daňových úradov vykonávať Ministerstvo financií SR.
V odseku 3 je za slovom „riaditeľstvo“ potrebné vložiť slová „a daňový úrad“.

K § 6
V odseku 1 za slovami „vybrané daňové subjekty“ je potrebné vložiť vnútorný odkaz (§ 7)“
V odseku 2 písm. b) je potrebné prečíslovať body.
V odseku 2 písm. k) je potrebné upraviť takto:
„ k) rozhoduje v správnom konaní podľa osobitného predpisu19) a v rozsahu podľa osobitného predpisu 4) “.

K § 7 
V odseku 2 písm. a), b) a c) je potrebné slová „sídlo podnikania“ nahradiť slovami „jej sídlo“.  
 Písmeno d) je potrebné preformulovať tak, aby text za druhou bodkočiarkou bol v samostatnom odseku.

K § 9
V odseku 2 slová „podľa tohto zákona“ je potrebné nahradiť slovami „ v rozsahu pôsobnosti podľa § 4 ods. 3“.
V odseku 6 je potrebné slovo „orgánu“ nahradiť slovom „riaditeľstva“.

K § 11
Z tohto § je potrebné vypustiť bod 2.

K článkom IV a V
Tieto články je potrebné z návrhu zákona vypustiť.

K článku VI 
Na konci je potrebné doplniť slová „ ,okrem § 4 odsek 3, ktorý nadobúda účinnosť 15. decembra 2004“.

Bratislava 17. augusta 2004
Vypracovala: D. Mochnacká

								       Štefan G r m a n
								       generálny riaditeľ                                                   
           sekcie vládnej  legislatívy